Paspoort-video: Dissiplinêre stappe volg teen 4 | Maroela Media
Die departement van binnelandse sake gaan vier persone vervolg ná 'n video aan die lig gekom het van 'n beampte wat klaarblyklik meer aandag gee aan haar selfoon as aan die werk wat sy moet doen.
Thabo Mokgola, woordvoerder van die departement, het bevestig die persoon werk by die Beitbrug-grenspos. "Minister Malusi Gigaba het Woensdagoggend opdrag gegee dat die departement vinnig moet optree," het Mokgola bygevoeg. "Die departement se beleid verbied die gebruik van selfone deur beamptes wat met die publiek werk terwyl hulle hul pligte uitvoer."
Die beampte is uitgeken en sy sal onderwerp word aan 'n interne dissiplinêre proses. "Dissiplinêre maatreëls volg ook teen drie toesighouers op die skof vir 'n gebrek aan behoorlike toesig," het Mokgola bygevoeg.
Mkuseli Apleni, direkteur-generaal van die departement, het sy ontevredenheid uitgespreek oor die gebrek aan aandag wat die persoon gegee het aan haar werk en gesê dit is 'n direkte oortreding van die beleid wat betref die gebruik van selfone by werkstasies. "Ek is baie besorg dat die persoon met sekuriteitsdokumente werk sonder om aandag te gee aan detail, en eerder aandag gee aan haar selfoon. Ons het met dissiplinêre maatreëls begin teen die beampte en drie toesighouers," het Apleni beaam.
En toe is toesighouding jou werklikwaar geidentifiseer as die wortel van die kwaad. Nogal sommer 3 toesighouers!
Die persoon wat Candy crush in Parlement speel gee opdrag vir die vervolging……ha ha ha, dis een grap op die volgende!
Al wat daar uit gaan kom is dat hulle getugtig gaan word omdat hulle uitgevang is!
Ja, gaan seker gesuspend word met volle betaling…..dis darem n wonderlike land die…..wat almal nie wil erken in die openbaar nie is dat dit so gaan in alle staats instansies….maar as jy iets sê daaroor is jy n rassis….
By alle staatsinstellings gaan dit so.
Is reg …. laat sy met haar foon onder 'n boom gaan sit, want dit irriteer die wit waks uit my uit as hulle dit doen